এর আগে অনেকটা গোপনীয়তার মধ্য দিয়ে গত ১৭ অক্টোবর ‘স্থানীয় সরকার (সিটি করপোরেশন) (সংশোধন) আইন-২০১১’ বিল মন্ত্রিসভায় নীতিগত অনুমোদন দেয়া হয়। এর দুই সপ্তাহ পর ৩১ অক্টোবর মন্ত্রিসভায় দেয়া হয় চূড়ান্ত অনুমোদন। পরে গত ২৩ নভেম্বর সংসদে বিল আকারে উত্থাপন করার পরবর্তী সপ্তাহেই তা পাস হয়। বিল পাসের পরদিন ৩০ নভেম্বর একাদশ অধিবেশনের সমাপনী ভাষণে প্রধানমন্ত্রী শেখ হাসিনা ডিসিসিকে ভাগ করার পক্ষে যুক্তি তুলে ধরেন। এ সময় তিনি বলেন, নাগরিক সুবিধা বাড়ানোর জন্য তারা এ সিদ্ধান্ত নিয়েছেন। সরকারের টাকা থাকলে দুই ভাগের পরিবর্তে ঢাকাকে চার ভাগ করতেন বলেও তিনি উল্লেখ করেন।